CELEX: C2005/057/04
Language: et
Date: 2005-03-05 00:00:00
Title: Euroopa Kohtu (esimene koda) 13. jaanuari 2005. aasta otsus kohtuasjas C-145/02 (Bundesverwaltungsgericht'i eelotsusetaotlus): Land Nordrhein-Westfalen versus Denkavit Futtermittel GmbH (Kaupade vaba liikumine — Direktiiv 70/524/EMÜ — EÜ artiklid 28 ja 30 — Söödalisandid — Sööda D-vitamiini sisaldust puudutavate siseriiklike õigusnormide ühtlustamine — Ühe liikmesriigi õigusaktid, millega on keelatud teises liikmesriigis regulaarselt toodetava sööda, mille D3-vitamiini sisaldus ületab esimeses liikmesriigis lubatud piiri, importimine)

5.3.2005   
            
            
               ET
            
            
               Euroopa Liidu Teataja
            
            
               C 57/3
            
         
      EUROOPA KOHTU
   
   (esimene koda)
   13. jaanuari 2005. aasta otsus
   kohtuasjas C-145/02 (Bundesverwaltungsgericht'i eelotsusetaotlus): Land Nordrhein-Westfalen versus Denkavit Futtermittel GmbH (1)
   
   (Kaupade vaba liikumine - Direktiiv 70/524/EMÜ - EÜ artiklid 28 ja 30 - Söödalisandid - Sööda D-vitamiini sisaldust puudutavate siseriiklike õigusnormide ühtlustamine - Ühe liikmesriigi õigusaktid, millega on keelatud teises liikmesriigis regulaarselt toodetava sööda, mille D3-vitamiini sisaldus ületab esimeses liikmesriigis lubatud piiri, importimine)
   (2005/C 57/04)
   Kohtumenetluse keel: saksa
   Kohtuasjas C-145/02, mille esemeks on Euroopa Kohtule EÜ artikli 234 alusel Bundesverwaltungsgericht'i (Saksamaa) poolt 31. jaanuari 2002. aasta otsusega esitatud eelotsusetaotlus, mis saabus Euroopa Kohtusse 18. aprillil 2002 nimetatud kohtus pooleliolevas asjas Land Nordrhein-Westfalen v. Denkavit Futtermittel GmbH, tegi Euroopa Kohus (esimene koda), koosseisus: koja esimees P. Jann ning kohtunikud A. Rosas (ettekandja) ja S. von Bahr; kohtujurist A. Tizzano, kohtusekretär vanemametnik M.F. Contet, 13. jaanuaril 2005 otsuse, mille resolutiivosa on järgmine:
   Nõukogu 23. novembri 1970. aasta direktiivi 70/524/EMÜ söödalisandite kohta, mida on muudetud nõukogu 29. novembri 1984. aasta direktiiviga 84/587/EMÜ, artiklit 12 koostoimes artikliga 19 tuleb tõlgendada nii, et need välistavad sellise meetme, millega üks liikmesriik keelab oma territooriumil turustada teises liikmesriigis kooskõlas nimetatud direktiivi artikli 12 lõikega 1 regulaarselt toodetud täiendsööta selle D-vitamiini sisalduse tõttu.
   
      (1)  EÜT C 144, 15.6.2002.